Ջայլզ Բառնս

Ջայլզ Բառնս (, ), ճամայկացի ֆուտբոլիստ, «Հայդերաբադ» ակումբի և Ճամայկայի հավաքականի հարձակվող։

Ակումբային կարիերա 
Բառնսը կարիերան սկսել է «Դերբի Կաունտիում»։ «Գրիմսբի Թաունի» դեմ 2005/2006 Լիգայի Գավաթի խաղում նա նշել է նորամուտը թիմում՝ երկրորդ խաղակեսի վերջում փոխարինելով Պոլ Պեսկիսոլիդոյին։ Չեմպիոնշիպում նորամուտը կայացել է «Կրու Ալեքսանդրի» դեմ խաղում։ Երկրորդ մրցաշրջանում Ջայլզը տեղ է գրավել թիմի հիմնական կազմում։ «Ուոթֆորդի» դեմ խաղում նա խփել է իր առաջին գոլը «Դերբիի» կազմում։

2007 թվականին Բառնսը օգնել է թիմին դուրս գալ էլիտա։ Սեպտեմբերի 22-ին Լոնդոնի «Արսենալի» դեմ խաղում նա նշել է նորամուտը Պրեմիեր լիգայում։ Դեկտեմբերի 23-ին «Նյուքասլ Յունայթեդի» դեմ խաղում Ջայլզը խփել է իր առաջին գոլը բարձր մակարդակում։ Մրցաշրջանի ավարտից հետո «Կաունտին» վերադարձել է Չեմպիոնշիպ։ 2009 թվականին Բառնսը վարձավճարով տեղափոխվել է «Ֆուլհեմ», սակայն չխաղալով ոչ մի րոպե՝ վերադարձել է։

2010 թվականի սկզբին Ջայլզը տեղափոխվել է «Վեստ Բրոմվիչ Ալբիոն»։ Մարտի 9-ին «Շեֆիլդ Ուենսդեյի» դեմ խաղում նա նշել է նորամուտը նոր ակումբում։ Ակումբի կազմում Բառնսը դարձյալ հայտնվել է Պրեմիեր լիգայում։ Ջայլզը «Վեստ Բրոմվիչի» կազմում ոչ մի գոլ չի խփել և մրցաշրջանի ավարտից հետո տեղափոխվել է «Դոնկաստեր Ռովերս»: 2011 թվականի օգոստոսի 6-ին «Բրայթոն ընդ Հոուվ Ալբիոնի»  դեմ խաղում նա նշել է նորամուտը նոր ակումբում։ 2012 թվականի փետրվարի 25-ին «Պիտերբորո Յունայթեդի» դեմ խաղում Բառնսն իր առաջին գոլն է խփել «Ռովերսի» կազմում։

2012 թվականի ամռանը Ջայլզը տեղափոխվել է ամերիկյան «Հյուսթոն Դինամո»։ Սեպտեմբերի 15-ին «Սպորտինգ Կանզաս Սիթիի» դեմ խաղում նա նշել է նորամուտը MLS-ում։ 2013 թվականի մարտի 24-ին կանադական «Վանկուվեր Ուայթքեփսի» դեմ խաղում Բառնսն իր առաջին գոլն է խփել «Դինամոյում»։

2016 թվականի ամռանը Ջայլզը միացել է «Վանկուվեր Ուայթքեփսին»։ Օգոստոսի 7-ին «Կոլորադո Ռեփիդզի» դեմ խաղում նա նշել է նորամուտը նոր թիմում։ Հոկտեմբերի 23-ին «Պորտլենդ Թիմբերսի» դեմ խաղում Բառնսը «դուբլ» է ձևակերպել՝ առաջին գոլերը խփելով  «Վանկուվեր Ուայթքեփսում»։

2017 թվականի սկզբին Ջայլզը տեղափոխվել է «Օռլանդո Սիթի»: Մարտի 5-ին «Նյու Յորք Սիթիի» դեմ խաղում նա նշել է նորամուտը նոր թիմում։ «Առյուծների» կազմում իր առաջին գոլը նա խփել է մայիսի 31-ին՝ գրավելով «Դի Սի Յունայթեդի» դարպասը։ 2017 թվականի մրցաշրջանի ավարտից հետո «Օռլանդոն» չի երկարաձգել պայմանագիրը Բառնսի հետ։

2018 թվականի հունվարի 9-ին Բառնսը պայմանագիր է կնքել Մեքսիկայի առաջնության «Լեոն» ակումբի հետ։ Նրա նորամուտը «Լեոնում» կայացել է հունվարի 16-ին «Կաֆետալերոս Դե Տապաչուլա» ակումբի դեմ Մեքսիկայի գավաթի խաղում։

2018 թվականի ամռանը Բառնսը վերադարձել է MLS՝ հուլիսի 13-ին վեց ամսվա պայմանագիր կնքելով «Կոլորադո Ռեփիդզի» հետ։ Դենվերյան ակումբի կազմում նա նորամուտը նշել է հաջորդ օրը «Հյուսթոն Դինամոյի» դեմ խաղում։ 2018 թվականի մրցաշրջանի ավարտից հետո «Կոլորադո Ռեփիդզը» չի երկարաձգել պայմանագիրը Բառնսի հետ։

2019 թվականի հունվարին Բառնսը փորձաշրջան էր անցել «Վեստ Բրոմվիչ Ալբիոնում»։

2019 թվականի հոկտեմբերին Բառնսը պայմանագիր է կնքել հնդկական Սուպերլիգայի «Հայդերաբադ» ակումբի հետ։

Միջազգային կարիերա 
Բառնսը ծնվել է Անգլիայում և նույնիսկ հանդես է եկել ազգային հավաքականի պատանեկան թիմերում։ 2014 թվականին նա ընդունել է Ճամայկայում հանդես գալու առաջարկը, քանի որ նա ունի ճամայկայական արմատներ և նրա պապը և տատը ապրել են այդ կղզում։ 2014 թվականի մարտի 28-ին Վենեսուելայի հավաքականի հետ ընկերական խաղում Ջայլզը նշել է նորամուտը Ճամայկայի հավաքականում։ Նույն խաղում նա  իր առաջին գոլն է խփել ազգային թիմի կազմում։

2015 թվականի ամռանը Ջայլզը հայտավորվել է Չիլիում կայանալիք Ամերիկայի գավաթի խաղարկությանը։ Նա մասնակցել է Ուրուգվայի, Պարագվայի և Արգենտինայի դեմ խաղերին։

Նույն թվականին Բարնսը մասնակցել է ԿՈՆԿԱԿԱՖ-ի Ոսկե գավաթին։ Նա մասնակցել է Հայիթիի, Կանադայի, Սալվադորի, Կոստա Ռիկայի, Մեքսիկայի և ԱՄՆի դեմ խաղերին։ Հայիթիի և ԱՄՆ-ի դեմ խաղերում Ջայլզը խփել է երկու գոլ։

2016 թվականի ամռանը Բառնսը ԱՄՆ-ում մասնակցել է Ամերիկայի գավաթին։ Նա մասնակցել է Մեքսիկայի, Վենեսուելայի և Ուրուգվայի դեմ խաղերին։

Գոլերը Ճամայկայի հավաքականում

Ձեռքբերումներ 
Միջազգային

 Ճամայկա
  ԿՈՆԿԱԿԱՖ - 2015 թվականի Ոսկե գավաթ

Ծանոթագրություններ

Արտաքին հղումներ 
 
 
 
 
 
 
 
 Ֆուտբոլիստի էջը «Դերբի Կաունտիի» կայքում 

Անգլիացի ֆուտբոլիստներ
Դերբի Կաունտիի ֆուտբոլիստներ
Վեստ Բրոմվիչ Ալբիոնի ֆուտբոլիստներ
Ֆուլհեմի ֆուտբոլիստներ
Ճամայկացի ֆուտբոլիստներ
Վանկուվեր Ուայթքեփսի ֆուտբոլիստներ
Պրեմիեր Լիգայի ֆուտբոլիստներ
Ֆուտբոլի հարձակվողներ
Ֆուտբոլի կիսապաշտպաններ
Անգլիական ֆուտբոլի լիգայի խաղացողներ